10/11/2017 | Administración LocalMunicipal
A Coruña
Área de Rexeneración Urbana e Dereito á Vivenda
Servizo de Vivenda e Rehabilitación
Edicto da encomenda de xestión a Emvsa, S. A. para a posta en funcionamento dun banco de vivendas de alugueiro con destino a colectivos con dificultades de acceso á vivenda

EDICTO ENCOMENDA DE XESTIÓN PARA A POSTA EN FUNCIONAMENTO DUN BANCO DE VIVENDAS DE ALUGUEIRO CON DESTINO A COLECTIVOS CON DIFICULTADES DE ACCESO Á VIVENDA En virtude do informe proposta emitido no Servizo de Rehabilitación e Vivenda, a Xunta de Goberno Local na súa sesión extraordinaria de data 26 de outubro de 2017 adoptou, entre outros, o acordo do seguinte tenor literal: “Primeiro. –Encomendar á entidade EMPRESA MUNICIPAL VIVENDA, SERVIZOS E ACTIVIDADES S. A. (EMVSA, S. A.) a realización das actividades para a posta en funcionamento dun banco de vivendas de alugueiro con destino a colectivos con dificultades de acceso á vivenda, e incluír no obxecto da encomenda a realización das actividades materiais e técnicas que se inclúen na memoria redactada para a súa execución, conforme á posibilidade legal contida no artigo 11 da Lei 40/2015, do 1 de outubro, de Réxime Xurídico das Administracións Públicas, e nos termos establecidos no artigo 24.6º do Real Decreto Lexislativo 3/2011, do 14 de novembro, que aproba o Texto Refundido da Lei de Contratos do Sector Público. Segundo. –Fixar o financiamento da encomenda a EMVSA, S. A. que consistirá nun importe máximo de 450.000,00 € anuais (non suxeito a IVE), que se aboará polo concello á entidade encomendada na forma e prazos establecidos na memoria redactada para a encomenda, e autorizar e dispoñer o gasto que supón dita transferencia polo obxecto encomendado con cargo á aplicación orzamentaria 30.1522.22799 do orzamento municipal en vigor, que se distribuirá nas seguintes anualidades: ANUALIDADE 2017: 20.000 € (non suxeito a IVE) ANUALIDADE 2018: 450.000 € (non suxeito a IVE) ANUALIDADE 2019: 430.000 € (non suxeito a IVE) Terceiro. –Nomear como supervisor municipal das tarefas a desenvolver no obxecto da encomenda ao Servizo de Rehabilitación e Vivenda dependente da área de Rexeneración Urbana, Dereito á Vivenda e Mobilidade Sostible. Cuarto. –Dispoñer a publicación do acordo polo que se aprobe a encomenda no Boletín Oficial da Provincia, segundo o disposto no artigo 11.3º a) da Lei 40/2015, do 1 de outubro, de Réxime Xurídico das Administracións Públicas. Quinto. –Notificar o acordo da encomenda á entidade EMVSA, S. A. para os efectos procedentes, para o que se indicará expresamente que a presente encomenda de xestión non constitúe unha prestación propia do ámbito contractual, e implica exclusivamente a realización de actividades de carácter material e técnico, e non supón a cesión da titularidade da competencia, sendo o concello responsable da supervisión do exercicio da actividade encomendada, correspondéndolle, no exercicio de tal facultade, ditar as resolucións ou acordos, impartir instrucións técnicas ou xurídicas para a execución da actividade que se encomenda, solicitar información e formular requirimentos de corrección. RECURSOS. O que se publica para xeral coñecemento e efectos oportunos, segundo o disposto no artigo 11.3º a) da Lei 40/2015, do 1 de outubro, de Réxime Xurídico das Administracións Públicas. O acordo é definitivo en vía administrativa e contra el cabe interpoñer polos interesados os seguintes recursos: 1.–Con carácter potestativo, RECURSO DE REPOSICIÓN ante o propio órgano que ditou o acto, no prazo dun MES contado a partir do día seguinte ao da recepción desta notificación (artigos 123 e 124 da Lei 39/2015, do 1 de outubro, de Procedemento Administrativo Común das Administracións Públicas). 2.–RECURSO CONTENCIOSO-ADMINISTRATIVO, ante os Xulgados do Contencioso-Administrativo da Coruña (artigos 8 e 46 da Lei 29/1998, do 13 de Xullo, reguladora da Xurisdición Contencioso-Administrativa), no prazo de DOUS MESES, contados a partir do día seguinte ao da recepción desta notificación. En caso de interpoñerse recurso de reposición o prazo de interposición do recurso contencioso-administrativo será de DOUS MESES desde a notificación da resolución desestimatoria do recurso de reposición, se for expresa, ou desde a súa desestimación tácita, que se producirá se no prazo de seis meses non se resolve o recurso de reposición interposto. Todo iso sen prexuízo de que se interpoña calquera outro que se estime procedente. A Coruña, 30 de outubro de 2017. O ALCALDE, P. D. (Decreto Alcaldía do 28 de xuño de 2017 - BOP núm.132, do 13 de xullo de 2017) O Tenente de Alcalde responsable da área de Rexeneración urbana, dereito á vivenda e mobilidade sostible Xiao Varela Gómez